*Sylikoira, kiinalainen kulho ja leivonnaisia*, 1648. Öljy kankaalle, 27.5 x 39.5 cm, Palazzo Pitti.
**Giovanna Garzoni** (1600–1670) oli italialainen barokin ajan taidemaalari. Hän oli ensimmäisiä asetelmamaalauksia tehneitä naismaalareita. Garrzoni maalasi temperalla ja akvarellilla pieniä maalauksia luonnontieteiden hengessä. Tunnettujen asetelmien ohella hän maalasi myös muotokuvia, miniatyyrejä ja allegorisia uskonnnollisia aiheita.

Garzoni maalasi kasvitieteellisiä ja eläintieteellisiä kuvia muun muassa Mediceille.
Luonnontieteellinen tutkimus oli hoveissa yleinen kiinnostuksen kohde 1600-luvulla. Haluttuja olivat myös muodikkaat maalaukset, joissa luonto pysäytettiin tutkittavaksi, kuten Garzonin asetelmissa.
Garzoni saattoi saada opetusta tai vaikutteita toiselta kasvitieteelliseltä maalarilta Jacopo Ligozzilta, mutta hänen uransa alkuvaiheista tai koulutuksesta ei ole varmaa tietoa. Garzoni oli kuitenkin maalarikillan jäsen ja testamenttasi omaisuutensa Rooman taidemaalarikillalle. 

Garzoni syntyi taiteellisen perheeseen ja löysi tukijoita monissa Italian kaupungeissa, joissa työskenteli. Roomassa hän tutustui keräilijä Cassiano dal Pozzoon ja vuonna 1603 perustettuun Accademia Nazionale dei Linceihin, jossa arvostettiin empiiristä havainnoivaa tutkimusta. Akatemiassa Garzonia rohkaistiin keskittymään kasvitieteelliseen maalaukseen. Siihen asti Garzonin tuotanto oli vaihdellut kalligrafiasta ja miniatyyreistä muotokuvien ja myyttien kautta vanhojen mestareiden kopioihin. Rooman ja Venetsian ohella Garzoni päätyi Napoliin, jossa palveli espanjalaista Alcalán herttuaa.
Vuosina 1632-1637 hän maalasi Torinossa Savoijin herttuan palveluksessa muotokuvia ja miniatyyrejä isäntäväen ohella etiopialaisesta Zaga Christistä.

* Viikunoita ja kovakuoriainen.*Viikunoita ja kovakuoriainen*.
* Zaga Christ 1635, vesiväri veliinille, halkaisija 5,7 cm.*Zaga Christ* 1635, vesiväri veliinille, halkaisija 5,7 cm.
* Savoijin herttua Viktor Amadeus I, 1635.Savoijin herttua *Viktor Amadeus I*, 1635.
* Savoijin herttuatar, 1635. Tempera pergamentille, 33x 44 cm. Savoijin herttuatar, 1635. Tempera pergamentille, 33x 44 cm.
* Sitruunakulhoasetelma, 1640-luku. Tempera pergamentille, 27x35 cm. J. Paul Getty Museum, Los Angeles*Sitruunakulhoasetelma*, 1640-luku. Tempera pergamentille, 27x35 cm. J. Paul Getty Museum, Los Angeles
* Meloni lautasella, viinirypäleitä ja etana, Museo della Natura Morta, Poggio a Caiano*Meloni lautasella, viinirypäleitä ja etana,* Museo della Natura Morta, Poggio a Caiano
* Kirsikoita, ruusuja ja hyönteinen, Museo della Natura Morta, Poggio a Caiano*Kirsikoita, ruusuja ja hyönteinen,* Museo della Natura Morta, Poggio a Caiano
* Pääkallo, tulppaani ja hedelmiä.*Pääkallo, tulppaani ja hedelmiä*.

Lähteet
-------

1. 1 2  Christopher Baker: The sophisticated still lifes of Giovanna Garzoni  29.5.2020. Art magazine Apollo. Viitattu 6.4.2023. (englanniksi)
2. 1 2  Giovanna Garzoni Getty museum collection. Viitattu 6.4.2023. (englanniksi)
3. ↑  Giovanna Garzoni ARTherstory. Viitattu 6.4.2023. (englanniksi)
4. ↑  Still Life with Bowl of Citrons Getty museum collection. Viitattu 6.4.2023. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Giovanna Garzoni**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
	+ 2
* BnF data
	+ 2
* Saksa
* Israel
* Yhdysvallat
* Alankomaat
* Vatikaani

 |
|  |
| Taiteenala | 
* Scientific illustrators
* MusicBrainz
* RKD Artists
* ULAN

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* Europeana
* SNAC
* IdRef

 |

 |